ખેતી કરતા ખેડૂતોની હાલ કપરી સ્થિતિ છે. ઉપરથી રાસાયણિક ખાતરોનાં ભાવ વધારાએ ખેડૂતોની કમર ભાંગી નાખી છે. એક જ માસમાં બીજીવાર ખાતરોમાં ભાવ વધારો થતાં ખેતી કરતા ખેડૂતોમાં ભારે રોષ ઉત્પન્ન થયો છે. ડીએપી ખાતરનાં એક માસ પહેલા ૧ર૯૦ હતા પણ હમણા ૧૩૪૦ થઈ ગયા હતા. બાદ ફરી ખાતરમાં ૬૦ રૂપિયાનો ભાવ વધતા ડીએપી ખાતરના ૧૪૦૦નો ભાવ થતા ખેડૂતોને કપાસનાં ભાવ હજુ માંડ ૧ર૦૦ મળે છે, પણ એક ખાતર થેલીનાં ૧૪૦૦ થઈ ગયા છે. ત્યારે હાલ ખાતરોનાં ભાવ પર નજર નાખીએ તો ડીએપીનાં ૧૩૪૦ ભાવ હતા પણ ૬૦ રૂપિયાનો ભાવ વધારો થતાં હાલ ૧૪૦૦નો ભાવ થયો છે.